เรื่องร้องเรียน (ท่อระบายน้ำ,น้ำท่วม) วันที่ 2022-07-27 02:06:07 — แขวงสะพานสูง เขตสะพานสูง กรุงเทพมหานคร
วันที่ 21 กรกฎาคม 2565 ฝนตกหนักที่หมู่บ้านพฤกษชาติ รามคำแหง 118 บ้านผมอยู่แยก 43 ด้านหลังบ้านติดกับกำแพงหมู่บ้านจัดสรรใหม่ซึ่งถมดินสูงกว่าพื้นบ้านของผม 2 เมตร ฝนตกตั้งแต่วันที่ 21 ถึงวันที่ 22 ก.ค. 2565 ทำให้มีน้ำท่วมชั้นล่างของบ้านทุกห้อง ทั้งห้องโถง ห้องหนังสือ ห้องทำงาน ห้องน้ำ ห้องครัว และห้องนอนชั้นล่าง ทำให้ตู้เย็นขนาด 8 คิวไฟช็อต เสียหาย ปั๊มน้ำถูกน้ำท่วม ไฟช็อตเสียหาย ตู้ โซฟา ประตูไม้บวมเสียหาย น้ำมาจาก 3 ทาง คือ น้ำจากท่อระบายน้ำไหลเข้าบ้าน, น้ำฝน และน้ำโคลนไหลมาจากหมู่บ้านจัดสรร มีบ้านของผมและเพื่อนบ้านอีก 15 หลัง ถูกน้ำท่วมชั้นล่าง ข้าวของเสียหายเป็นจำนวนมาก อยากทราบว่ากรุงเทพมหานครมีการเยียวยาชาวบ้านที่ถูกน้ำท่วมอย่างพวกผมหรือไม่ครับ